
REPUBLIKA HRVATSKA
TRGOVAČKI SUD U OSIJEKU
STALNA SLUŽBA  U SLAVONSKOM BRODU
Trg pobjede 13
35000 Slavonski Brod                                                              

      3/St-953/2013-184         
Z A K L J U Č A K
TRGOVAČKI SUD U OSIJEKU, STALNA SLUŽBA U SLAVONSKOM BRODU, po stečajnoj sutkinji Danijeli Martini Maoduš, u postupku stečaja nad dužnikom BRACO d.o.o. u stečaju, Požega, OIB: 04819551934, zastupan po stečajnom upravitelju Krešimiru Tomcu iz Slavonskog Broda,  30. svibnja 2017.
z a k l j u č i o   j e
I. Ročište za   sedmu    javnu dražbu određuje se za dan 25. srpnja 2017. u  8,30 sati, sudnica 73/III, u Slavonskom Brodu, Trg pobjede 13.
II. Predmet prodaje na sedmoj javnoj dražbi uz odgovarajuću primjenu propisa o ovrsi su slijedeće nekretnine:
-  A    k.č.br. 7965/2 koja je upisana u zk. ulošku broj 11887 k.o. Zadar, što u naravi predstavlja nezavršenu poslovno- stambenu zgradu u Zadru, zemljišno-knjižni odjel Općinskog suda u Zadru, za početnu cijenu od 2.057.826,80 kn, koja  je za 10% niža od cijene s prethodne dražbe.
III. Pravo sudjelovanja na javnoj dražbi imaju samo oni ponuditelji koji do dana održavanja ročišta za dražbu uplate jamčevinu u visini 10 %  najniže cijene za koju se nekretnine prodaju na ovoj dražbi na račun sudskog depozita Trgovačkog suda u Osijeku, Stalna služba u Slavonskom Brodu br. HR31  2390 0011 3000 0020 0, model HR05, s pozivom na br. 221-953-2013 dokaz (potvrda banke o izvršenoj transakciji) o tome predoče stečajnom sucu prije početka dražbe. 
Punomoćnici ponuditelja mogu sudjelovati na dražbi samo uz ovjerenu specijalnu punomoć.

Jamčevinu nisu dužni položiti razlučni vjerovnici ako njihove tražbine dostižu iznos jamčevine i ako bi se, s obzirom na njihov prednosni red i utvrđenu vrijednost nekretnine, taj iznos mogao namiriti iz kupovnine. 
 	Jamčevinu su dužni uplatiti ponuditelji najkasnije do dana održavanja ročišta za dražbu. 
Upozoravaju se ponuditelji da im je u interesu uplatiti jamčevinu nekoliko dana prije održavanja ročišta, jer je u protivnom moguće da računovodstvo suda na dan održavanja dražbe nema evidentiranu uplatu jamčevine .
IV. Kupac je dužan uplatiti razliku između jamčevine i postignute kupovnine u roku od 60 dana po  zaključenju javne dražbe. 
V. Ako kupac u određenom roku ne položi kupovninu, sud će posebnim rješenjem prodaju oglasiti nevažećom i odrediti novu, a iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj i novoj prodaji.
Ponuditeljima čija ponuda ne bude prihvaćena, vratit će se iznos jamčevine po zaključenju ročišta za dražbu.
VI. Imovina će se rješenjem dosuditi kupcu koji ponudi najvišu cijenu, a ako kupac koji je ponudio najvišu cijenu ne uplati istu u roku, ili izjavi da odustaje od kupnje, nekretnina će se dosuditi ponuditelju koji ponudi narednu najvišu cijenu. 
VII.  Porezi se plaćaju sukladno pozitivnim propisima. 
VIII. Prijenos prava vlasništva na kupca i brisanje svih upisanih založnih prava i tereta, sud će odrediti nakon što kupac položi cjelokupni iznos kupovnine, te nakon što rješenje o dosudi postane pravomoćno.
IX. Prodaja se obavlja po načelu "viđeno kupljeno" što isključuje sve naknadne prigovore kupca.
X. Zainteresirane osobe mogu razgledati nekretnine i dokumentaciju vezanu za iste, u vrijeme dogovoreno sa stečajnim upraviteljem  Krešimirom Tomac kojem se mogu obratiti na telefon broj 0992302833.
Obrazloženje
            Na šestoj javnoj dražbi nije bilo kupaca za nekretnine. Sud nije zaprimio prijedlog stečajnog upravitelja i razlučnog vjerovnika vezano za eventualno smanjenje cijena. Odlučeno je o smanjenju cijena na idućoj dražbi za 10% u odnosu na cijenu s prethodne dražbe, jer su se tako izjasnili stečajni upravitelj i prvi razlučni vjerovnik. 
U Slavonskom Brodu  30. svibnja 2017.                                                  
                                                                                                                 Sutkinja:
                                                                                                        Daniela Martini Maoduš



Rj. 
- oglasna ploča suda, E oglasna ploča – 17 dana
- VTSRH-Stečaj putem e-maila

